**ДЕТСКА ГРАДИНА „НЕЗАБРАВКА”**

**Гр. Кричим, бул. „Ал.Стамболийски” № 63, E-mail:** [**odz\_nezabravka@abv.bg**](mailto:odz_nezabravka@abv.bg)

**С Т Р А Т Е Г И Я**

**И**

**ПРОГРАМНА СИСТЕМА ЗА РАЗВИТИЕ НА ДЕТСКА ГРАДИНА**

**„НЕЗАБРАВКА”**

**Гр. КРИЧИМ**

**2016 год.**

**Съдържание**

Въведение

# Референтни документи.

# Стратегия за развитие на детска градина за периода 2016-2020 г.

* 1. Ресурс и приоритети на детска градина „Незабравка”.
  2. Мисия.

# Визия.

# Ценност.

# Цел.

# Теоретични основания за структуриране съдържанието на програмната система.

## Подходи и принципи за реализиране на стратегията.

## Форми на педагогическо взаимодействие.

# Практики за повишаване на квалификацията на педагогическия екип.

# Мониторинг, контрол и очаквани резултати от прилагане на стратегията.

# Бюджет и финанси.

# Тематично разпределение на формите на педагогическо взаимодействие по възрастови групи.

**ВЪВЕДЕНИЕ**

Новият Закон за предучилищно и училищно образование (ЗПУО) поставя на полагащото му се място предучилищното образование. Стратегическата цел, заложена в ЗПУО е повишаване качеството на образованието. В този смисъл реформираният педагогически процес в системата на предучилищното образование полага основата на човешката личност и в голяма степен гарантира реализирането на стратегическата цел за по-високо качество в образованието.

В чл. 70. (1) „Процесът на предучилищното образование е подчинен на прилагането на програмна система като част от стратегията за развитието на детската градина или училището, което извършва задължително предучилищно образование, и която съответства на изискванията на държавния образователен стандарт за предучилищното образование”, чрез което се гарантира свободата и иновативността на детската градина за създаването на програмната система с цялостна концепция за развитието на детската градина.

Детската градина и семейството заедно трябва да полагат основите на цялостното развитие на личността-изграждане още от ранна възраст на умения за проява на собствен избор, на критично мислене, осигуряване на приемственост в подготовката за училище, гарантираща развитие на индивидуално-творческите способности и равен старт на всички деца.

Въз основа на научно обосновано прогнозиране се въвежда рамка за постигане на целите и очакваните резултати се явяват дефинираните в ЗПУО разработени нови държавни образователни стандарти.

Стратегическото планиране трябва да подсигури баланс между възможностите на детското заведение, изискванията на потребителите, в т.ч. на децата, позициите на съдружниците му, а и на възможните конкуренти. Планирането ще повиши ефективността на управленските процеси в детското заведение.

С цел управление на качеството и повишаване на ефективността в педагогическия процес е наложително създаването на програмна система, отговаряща на стратегията на детската градина за просперитет и напредък във възпитателно-образователния процес.

Програмната система чрез задълбочен анализ отчита постиженията в повече от вековното развитие на предучилищното възпитание в България,които имат значение за развитието му. По този начин в нашата работа ще съхраним традицията в създадената система за предучилищно възпитание и ще доразвием или наново развием определени наши педагогически възгледи, с което конкретизираме творчеството си в тази посока. При подбора на познавателното съдържание и при организацията на педагогическия процес се позоваваме на доказалите своята надеждност и запазили своята валидност подходи.

Актуализирана и конкретизирана, целта на възпитанието за предучилищния период, се редуцира в повишаване степента на свобода и автономност на детето във взаимодействието му със заобикалящата го среда, на базата на разнообразното му информиране и дейност за оптимално личностно развитие.

Настоящият стратегически план представлява дългосрочна програма за развитие на ДГ „Незабравка” за период от 4 години и има за цел да определи визията, мисията, насоките и кадровата култура на детското заведение, които ще стимулират служителите да се концентрират върху или да следват обща посока на работа в съответствие със съвременните тенденции и конкретните условия.

**2. РЕФЕРЕНТНИ ДОКУМЕНТИ**

1. ЗАКОН за предучилищното и училищното образование, Обн. ДВ, бр. 79 от 13.10.2015 г., в сила от 01.08.2016 г.
2. ЗАКОН за закрила на детето, Обн., ДВ, бр. 48 от 13.06.2000 г., кн. 7/2000 г., стр. 12 т. 1, р. 3, № 190
3. КОНВЕНЦИЯ ООН за правата на детето, Приета от ОС на ООН на 20.11.1989 г. Ратифицирана с решение на ВНС от 11.04.1991 г. - ДВ, бр. 32 от 23.04.1991 г. В сила от 3.07.1991 г.
4. НАРЕДБА № 5 от 03.06.2016 г. за предучилищното образование, Обн. - ДВ, бр. 46 от 17.06.2016 г., в сила от 01.08.2016 г.
5. НАРЕДБА № 6 от 30.11.2015 г. за познавателните книжки, учебниците и учебните помагала, Обн. - ДВ, бр. 94 от 04.12.2015 г., в сила от 14.12.2015 г.

**2. СТРАТЕГИЯ ЗА РАЗВИТИЕ НА ДЕТСКА ГРАДИНА „НЕЗАБРАВКА” ЗА ПЕРИОДА 2016-2020**

Стратегия е инструмент за планиране на управлението на детската градина и представлява система от свързани концептуални събития: анализ, решения и планиране на дейности за осигуряване хармонизирането на всички образователни политики и постигане на стратегическите цели.

Тя ще реализира заложените в предмета на Закона за предучилищно и училищно образование основни цели на предучилищното образование, които са изложени в чл. 5, ал. 1, както и за намеренията и задълженията на предучилищната институция в тази насока.

Стратегията за развитие на ДГ „Незабравка”е за периода 2016-2020 година и съдържа следните основополагащи елементи:

* Анализ на потребностите на децата и възможностите на детското заведение да ги задоволи;
* Оценка на наличните ресурси за изпълнение на програмната система;
* Дизайн на програмната система;
* Постиженията от практическото изпълнение на програмната система.

На фигура № 1 схематично са показани системите и подсистемите на стратегията за програмната система.

**Фигура № 1**

Анализът и оценката на капацитета на детска градина „Незабравка”, гр. Кричим представя следната картина:

**Силни страни:**

1. Непрекъснато съгласуване и координиране действията на отделните звена на вътрешната система за постигане на най-добри резултати в съответствие с поставените цели.
2. Индуциране на подходящи идеи за изработване и провеждане политиката на детското заведение и участие в проекти на различно ниво.
3. Автономия, съчетана с контрол на резултатите в организационната култура.
4. Наличие на благоприятен социален климат.
5. Пълноценно уплътняване на работното време.
6. Демократичен стила науправленския процес. Всеотдайност, компетентност, приемственост на служителите. Работа в екип, честност и справедливост спрямо партньора от екипа в групата, взаимно уважение и разбирателство.
7. Участие в различни форми на поддържаща квалификация на служителите.
8. Утвърден социален престиж на детското заведение.
9. Спазване и обогатяване на традициите на детската градина.
10. Наличие на строг пропускателен и санитарно-епидемиологичен режим, хигиенни условия и здравословно хранене.
11. Активна помощ и сътрудничество на родителите при съвместни дейности.
12. Системна връзка с родителите с цел включване във възпитателния процес.

**Слаби страни:**

1. Трудно намиране на педагогически и непедагогически персонал за заместване на напусналите градината.
2. Недостиг на финансови и материални ресурси.
3. Недостатъчно взаимодействие с родители от рисковите групи и еднообразие във формите на работа с родителите.
4. Недостатъчно диагностициране интересите и потребностите на родителите за определяне политиката на детската градина, произтичаща от ЗПУО.
5. Кампанийност в контактите с обществени организации и институции, отворени към проблемите на детското заведение.
6. Недостатъчно привличане на допълнителни финансови източници за подпомагане дейността и подобряване на материално-техническата база.

**Заплахи:**

1. Тенденция към намаляване приема на деца, поради демографски причини, успоредно с тенденция за увеличаване на деца от ромски произход.
2. Отлив на квалифициран педагогически и административно-помощен персонал поради ниски ставки на работното възнаграждение.
3. Трудности при осъществяване на основната дейност на градината поради срив в семейното възпитание и невъзможност да му се противодейства за някои от случаите.
4. Срив в учителската професия и опасност от бъдещ недостиг на квалифицирани кадри.
5. Наличие на все повече деца със СОП, които изискват специални грижи, повече средства и специализиран персонал.

**Възможности:**

Детската градина има капацитет:

1. Да повиши качеството на образователно-възпитателния процес като отчита индивидуалните особености на детето от 3 до 7 години; опазване на здравето и живота му и създаване на условия за задоволяването на социалните детски потребности, да положи основите на гражданското му възпитание с акцент върху спазване правилата и правата – свои и чужди.
2. Да подобри връзките с родителите на децата, заинтересовани институции и организации.
3. Педагозите и помощния персонал да бъдат стимулирани перманентно да участват в различни форми на поддържаща и възходяща квалификация.
4. Детската градина да се утвърди като желано и предпочитано учебно-възпитателно заведение от младите родители за отглеждане и възпитание на децата им.

**2.1**. **Ресурс и приоритети на дГ „НЕЗАБРАВКА”**

Град Кричим, на чиято територия са намира детска градина „Незабравка”, е разположен в подножието на северните склонове на Родопите или така наречената Северната Родопска яка, в Пазарджишко-Пловдивското поле.Населеното място има благоприятно географско положение – рядко съчетание на планина и равнина, с чудесни природо-климатични условия. Градът е разделен на две от протичащата през него река Въча, която събира води от Родопския масив и е естествен отток на язовирите „Въча“ и „Кричим“. В близост до града има минерален извор, чиято вода се използва за балнеолечение. Кричим е едно от селищата в Пловдивския край, които в ранното Възраждане /1396-1762/ са имали килийни училища. Манастирите „Св. Богородица“ и „Св. Врач“ са поддържали църковно-славянското и българското книжовно предание и са служили за училища. Те са стари духовни и просветителски средища.

Градът е разположен на около 30 км от областния център – гр. Пловдив. Населението има смесен етнически състав /българи, турци, роми/. На територията на Община Кричим има изградена материално-техническа база за спорт и културни развлечения.

Детската градина се помещава в специално построена за целта сграда, съобразена е с всички санитарно-хигиенни изисквания и условия и притежава всички удобства за качествено отглеждане и възпитаване на децата и провеждане на пълноценен педагогически процес. Всички помещения отговарят на изискванията за безопасност, естетика и комфорт, интериорът и подредбата на групите са съобразени с възрастовите и индивидуални потребности на децата. Занималните са просторни, добре осветени и има обособени кътове за игра на децата. В подготвителните група са създадени оптимални условия за провеждане на учебна дейност под формата на игра.

В двора на детската градина има оформени самостоятелни площадки за всяка възрастова група.

През 2016/2017 учебна година ще функционират една яслена и четири градински групи – първа, втора, ПГ – 5-годишни и ПГ – 6-годишни деца. Общият брой на децата е 110 с тенденция до м. декември да се увеличат до 120. От тях с български произход са 50, от турски произход–50 и роми –10.

За възпитанието и отглеждането на всички деца се грижи персонал от високо квалифицирани специалисти – директор, един главен учител, трима старши учители и двама учители, които вършат работата си с любов и всеотдайност. Предстои назначаване на още двама учители.

Помощно-административният персонал допълва работата на учителите като добросъвестно си изпълнява своите функции. Своя принос в отглеждането на децата дава и медицинският персонал – двете сестри от детската ясла и двете сестри от здравния кабинет на градината.

Трудът на екипа е високо оценен и отличен с различни награди и почетни отличия. Детската градина е участвала като партньор на община Кричим в реализирането на няколко проекта, както и в национални програми:

* *„Децата на Кричим – различни по етнос, еднакви в учението, мечтите и игрите”*за превенция на риска от напускане на деца и ученици от малцинствените групи на общинската образователна структура и интеграция още в ранна детска възраст, повишаване желанието им за учене и образование и по-успешната трудова и социална реализация – 2011/2012 г.
* *„Подпомагане на обучението на деца и ученици със специални образователни потребности”*за създаване на условия за включване в образователния процес на деца със СОП в масовото училище и детските градини, достигане на по-високо качество на образованието, възможно най-добрата социална интеграция и приобщаване към средата в масовото училище и детските градини и осигуряване на възможност за най-доброто обучение в тях – 2011/2013 г.
* Национална програма *„С грижа за всеки ученик“*за допълнително обучение на 5-годишни деца от ПГ по БЕЛ – 2015/2016 г.

Приоритети в бъдещата работа ще бъдат:

* прилагането на личностно-ориентирания модел на педагогическо взаимодействие, чрез стимулиране на индивидуалната детска интелигентност, водени от разбирането за уникалност на всяко дете;
* социализация на децата;
* развитие на речта и овладяване на българския език до степен на готовност за общуване и обучение;
* по-голям обхват и превенция на отпадането от образователната система; възпитаване на взаимно уважение, толерантност и етническа търпимост у децата и техните родители.

В параграф 3 (3.1; 3,2) са разработени подходите, принципите и формите за реализирането на заложения в стратегията приоритет.

**2.2. МИСИЯ НА ДЕТСКА ГРАДИНА „НЕЗАБРАВКА”**

Детската градина като обществена институция за отглеждане и възпитаване на детето от 3 до 7 години е призвана да съхрани детството на детето като самоценен период в живота на човека. Макар и кратък този период от само четири години е с изключителна важност за развитието на детския потенциал и залагането на основни структурни компоненти на бъдещата личност.

Позовавайки се на ЗПУО глобалната мисия на детска градина като цяло е да постави основите в личностното развитие на подрастващите като бъдещи граждани на Република България, съчетавайки добрите традиции и необходимостта от модернизация на образованието в съответствие с бъдещите условия на живота.

Конкретизирана и детайлизирана според различните предизвикателства на настоящето и бъдещето на децата мисията на детска градина „Незабравка”, гр. Кричим е да:

* Да удовлетворява социалната поръчка на родителите и обществото за създаването на комфортен психолого-педагогически микроклимат на детето от предучилищна възраст.
* Да организира възпитателно-образователен процес с отчитане на индивидуалните особености на детето от 3 до 7 години; опазване на здравето и живота на детето и създаване на условия за задоволяването на социалните детски потребности, да положи основите на гражданското му възпитание с акцент върху спазване правилата и правата – свои и чужди.
* Да удовлетворява потребностите на детето от неговата реализация във водещата да тази възраст дейност – играта, за развитието на физически и психически качества в подкрепа и в помощ на семейното възпитание.
* Да създава условия за стимулиране на конкурентостта като способност в процеса на взаимодействието „дете-педагог-родител”, като равно поставени субекти.
* Да създава конкурентна среда за повишаване на професионалните компетентности и кариерното развитие на педагозите и останалия персонал.
* Да организира съвременна урбанизирана среда за хармонизиране на педагогическото взаимодействие и това с родителите.
* Да установява модели на сътрудничество, доверие и подкрепа за постигане на по-високи резултати от образователно-възпитателния процес.
* Да съхранява положителната визия на детска градина и издигне на нейния обществен статус, като институция за съхранение детството на детето и подготовката му за успешно обучение в училище.
* Да използва съвременни информационни технологии за ефективно сътрудничество със семейството и социалните партньори.

**2.3. Визия на стратегията на детската градина**

Личностно-ориентираният модел е признаване правото на всеки за свободно самоопределение и индивидуално развитие, приемане на собствените задължения и тези към другите. Този модел включват няколко конструкти, които целево и съдържателно изграждат педагогическия процес в детската градина и определят визията й:

**1. Емоционалното и психическо благополучие за здраво и щастливо дете.**За детето от предучилищна възраст храненето и възпитаването на отношение към храната е от особена важност за неговото здраве и емоционално благополучие. Изградените в детството здравни стереотипи ще останат като здравни навици и стил на живот. В този смисъл здравното възпитание е част от гражданското образование.

**2. Екология на детството.**Приемайки новия подход еко(био)центризъм, изразен в посланието „Човекът-част от природата”и неговата философска основа – учението за всеобщата връзка, изграждаме система за екологично възпитание наречена „Екология на детството”.„Системата „екология на детството” ще се реализира от възпитаване в триадата „чрез-за-и в природата”.

**3. Познавателно развитие.** То се реализира чрез социализиращата функция на програмното съдържание и технологиите за неговото прилагане. Резултатите от познавателното развитие на детето са в следните посоки:

* Обезпечава самостоятелност при поставянето на целите и търсенето на решения за тяхното постигане, чрез подбор на средства и способи на дейност;
* Детето се научава да учи, което е в основата на бъдещата му професионална мобилност, реализирана чрез учене през целия живот;
* Обезпечават формиране на широки познания за картината на света и придобиване на компетентности за действия в нея.

**4. Формиране на социални умения.** Социалният опит на детето е неразривно свързан с опита от индивидуалното му развитие, изразяващо се личностната позиция като член на гражданското общество. Още в детска възраст се възпитават положителните отношения:

* отношение към хората;
* отношение към себе си;
* отношение към предметния свят.

**5. Стимулиране на детската креативност.** Способностите се проявяват в най-различни области в зависимост от видовете надареност. Водени от разбирането, че всяко дете е надарено и заслужава стимулиране на неговите заложби, детската градина има потенциал да поставя основите за развитие на детските способности в многопосочната палитра на надареността.

**6. Формиране на комуникативни умения.**Диалогичното възпитание е нов модел на технологично организиране на възпитателната дейност в търсенето на вариативност с цел утвърждаване на „субект-субектни отношения” чрез сътрудничество.Диалогът учи децата самостоятелно да разсъждават за смисъла на житейски, юридически, морални и социални въпроси, за свободата, отговорността, компромиса и отношението между хората, както и за практическото отработване на способи за разрешаването на емоционалните напрежения, проявата на търпимост и намиране на разумен компромис.

Визията на детската градина търпи обновления според новопоявили се възпитателни проблеми, произтичащи от потребностите на децата и техните родители.

**2.4. ЦЕННОСТ НА ДЕТСКАТА ГРАДИНА**

В над 130-годишното си съществуване институцията детска градина е вървяла само във възходяща посока.Създаденият модел за обществено предучилищно възпитание се е наложил в социалното пространство като подкрепяща територия за отглеждане и формиране личността на детето съобразно обществения идеал. Автори с иновативни идеи непрекъснато са обогатявали педагогическия процес в детската градина.

Периодът на детството е самоценен и това задължава всички обществени структури да създават материален и интелектуален ресурс за неговото съхранение и развитие. Детството е социокултурен феномен без еквивалент и неговото подценяване води до тежки социални последици за обществото в бъдеще.Утвърждаването на ценността на детската градина като необходима за общественото ни съществуване институция налага:

* Разбирането на детската градина като важно място за формирането на социални и комуникативни умения у детето за неговата подготовка за живота и училището;
* Съхраняване и обогатяване на натрупания позитивен опит във възпитанието и обучението на детето;
* В детската градина всяко дете да има равен шанс за развитие и напредък;
* Стимулиране на датската надареност, тъй като всяко дете има заложби, които трябва да бъдат открити и развивани.
* Приобщаване на семейството като съмишленик в реализирането на личностното формиране на детето чрез сътрудничество и доверие.
* Издигане авторитета на учителите и зачитане на труда им като значим за формирането на детската личност.
* Преосмисляне на медийния образ на детската градина и отразяването на нейните постижения добронамерено, реалистично и обективно.
* Активно сътрудничество на работещите в детската градина с всички социални и обществени институции.

**2.4. ЦЕЛ**

Институционалното реформиране на предучилищното образование започва с промяна на целта, преследването на която ще доведе до очаквани резултати в личностното развитие на детето.Водеща цел на програмната система е социализацията на детската личност. Под социализация в съвременния смисъл се разбира *„процес на изграждане и развитие на личността като резултат от взаимодействието й със социалната и материална околна среда”*, което е отразено в мисията на детската градина. Съдържанието, което се влага в понятието социализация е *„да станеш член на едно общество”*.

Целта кореспондира с целта на предучилищно образование постановена в ЗПУО. В чл. 5. (1) основните цели на предучилищното и училищното образование са представени по следния начин: *„1. интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му*”, както и сосновите на гражданското възпитание в предучилищна възраст.

Основната цел се декомпозира в следните подцели:

* Формиране у детето на разбирането, че живота и здравето са ценности с непреходно значение:
* Формиране на умения за здравословен начин на живот, чрез хигиена, хранене, спорт и овладяване на норми за безопасен живот,
* Формиране на умения за хуманно-емпатийно взаимодействие на детето с деца и възрастни.
* Формиране на умения за положително отношение при взаимодействието на детето с природата.
* Формиране на умения за опазване на собствеността и отношение към труда и парите като първи стъпки в сферата на икономическото възпитание.
* Формиране на устойчиви нагласи и мотивация за учене през целия живот.
* Формиране у детето основите на гражданина на Република България чрез *„съхраняване и утвърждаване на българската национална идентичност”.*
* Формиране на социални умения и компетентности, необходими за успешна личностна реализация и активен граждански живот на детето в съвременните общности.

**3. ТЕОРЕТИЧНИ ОСНОВАНИЯ ЗА СТРУКТУРИРАНЕ СЪДЪРЖАНИЕТО НА ПРОГРАМНАТА СИСТЕМА**

**3.1. ПОДХОДИ И ПРИНЦИПИ ЗА РЕАЛИЗИРАНЕ НА СТРАТЕГИЯТА**

Съвременните подходи, използвани днес в педагогическата практика, са следните:

**а/ Комплексно-интегрален подход.** Философска основа на комплексно-интегралния подход се явява учението за всеобщата връзка, която предполага диалектическо единство на цялото към частите, на общото към единичното.

**б/ Личностен подход.** Същността на личностния подход, или още хуманно-личностен, е обединяването на свободата, любовта и опита в полза на хуманистичното възпитание на детето. Приложението на хуманно-личностния подход извежда потребността от индивидуализация на възпитателно-образователния процес в следните направления:

* разнообразяване на формите в педагогическия процес;
* нарушаване на традиционната система на обучение и възпитание и прилагане на нови методи;
* въвеждане на нови форми на педагогическо взаимодействие;
* промяна на философията на самата възпитателна система.

**в/ Ситуационен подход**. Същността на ситуационния подход е да моделира или да използва естествено възникнали ситуации и чрез подходящи техники да ги прилага във възпитателната практика.

**г/ Екологичен подход.Екологичния подход предполага осъзнаване от възрастните на:**

* Необходимостта от създаване на екологосъобразна среда;
* Възпитаване у детето на екологосъобразно отношение към себе си;
* Възпитаване у детето на екологосъобразно отношение към средата;
* Екологичния подход определя формулирането на възпитателните цели и структуриране на познавателното съдържание;
* Технологично обновление на процеса на педагогическото взаимодействие.

**ж/ Компетентностен подход.** Този подход акцентира върху качеството на възпитателно-образователния процес като разглежда не количеството информация, придобита от детето, а нейното качество. Чрез този подход като резултат от педагогическия процес са формираните ключови компетенции, които за края на предучилищна възраст са:

* Технологични.
* Информационни.
* Социално-комуникативни.

**Принципи за приложение на подходите изграждащи стратегията:**

* Доброжелателен стил на общуване между всички субекти в системата „семейство-детска градина-институции”.
* Индивидуален подход в процеса на диалогичното общуване.
* Ефективни форми на сътрудничество „дете-възрастен” и „възрастен-възрастен”.
* Динамичност и бързо реагиране съобразно променящите се параметри на системата.
* Взаимодействие с всички структурообразуващи компоненти на социалната система.

Позоваването на подходите и техните принципи за реализиране на програмната система придават наукообразния смисъл на стратегията и нейните компоненти.

**3.2. ФОРМИ НА ПЕДАГОГИЧЕСКО ВЗАИМОДЕЙСТВИЕ**

В ЗПУО, в чл. 65, ал. *2* е указано че „*Педагогическата ситуация е основна форма на педагогическо взаимодействие”* и допълнена от Наредба № 5 от 03.06.2016 г. за предучилищното образование чл. 23 (1), че тя *„протича предимно под формата на игра”*. В същата Наредба, в чл. 24 (1) са фиксирани броя на педагогическите ситуации по възрастови групи, съобразно образователните направления.

Графичното представяне на многообразието от форми на педагогическо взаимодействие в педагогическия процес в детската градина е показано на фигура № 2

**Фигура № 2**

Свободата на педагога е гарантирана в организираните форми, които са определени като допълнителни от Наредба № 5, чл. 24 в детската градина и целите на педагогическия процес при съблюдаване на теоретичните постановки, своеобразието на учебните форми и зависимостта им от игровата дейност.

Различните форми трябва да гарантират резултати в следните посоки:

* задоволяване на детските потребности от актуална информация;
* постигане осигуреност на детската себеизява и творчество;
* овладяване от децата на елементи на учебната дейност;
* разширяване свободата на педагога за действие;
* предоставяне на повече място за собствена изява и съобразяване с актуалните потребности на децата.

Теоретичните обосновки на предложените форми, към които ще се придържаме са следните:

**Педагогическата ситуация** като основна форма на педагогическото взаимодействие е *„динамично съчетаване на редица обективни обстоятелства, условия и фактори, изграждащи конкретно социално-педагогическо събитие, поставящо участниците в позиция, изискваща активни действия от тях или намесата на трета страна за тяхното благополучно разрешаване. Тя се явява пресечна точка на определени социални дейности и конкретни личностни интереси, желания, мотиви и действия.”*

**Проекти и игрови форми.** Проектът е иновативна форма на педагогическо взаимодействие, чието разработване е един непрекъснат творчески процес по неговото обогатяване. Проектите са широко застъпени в педагогическия процес в много образователни системи. Включените в проектна дейност деца правят първите си стъпки в изследвания в областта на науката. В проектите се прилага интегралния подход, както по отношение на образователното съдържание, така и към използваните средства. Чрез проектната работа се възпитава сътрудничество и умения за екипна дейност у децата.

Игровите форми на педагогическото взаимодействие в предучилищна възраст интегрират в себе си всички основни човешки дейности, каквито са комуникативната, съставена от общуване и взаимодействие с други деца и възрастни, ученето /познавателно-изследователската дейност/ включващо узнаване, откривателство и усвояване, и творческо-продуктивната дейност съдържаща изобразителни, литературни, музикални, конструктивни и трудови действия.

Основни механизми за педагогическо взаимодействие в процеса на игровата дейност:

* Моделиране на социални отношения в нагледно-действена форма и ориентиране на детето в тях.
* Изменение на позицията на детето и преодоляване на познавателно-личностния егоцентризъм, осъзнаване на собственото “Аз” и формиране на социални способности и компетентности за решаване на проблеми.
* Формиране на реални равноправни партньорски отношения на сътрудничество и кооперации между връстниците, което обезпечава възможността за позитивно личностно развитие на детето.

Допълнителните форми на педагогическо взаимодействие, според чл. 65, ал. 3, са „*дейности, които се организират от учителя на групата извън педагогическите ситуации съобразно потребностите и интересите на децата”*. Избраните форми допълват и разнообразяват дневния престой на детето в детската градина с интересно и занимателно съдържание като:

* **Форми за двигателна активност на детето –** многообразие от подвижни и музикални игри; спортни развлечения; спортни празници.
* **Форми на туризъм за деца –** екскурзии; организиране на тематични лагери (зелена седмица, детето и морето; детето и планината, и др.) пикници, походи и разходки (по време на различните форми на туризъм, организираните подходящи игри с природни материали, както и целесъобразното използване на ландшафните условия и растителността ще позволят практическо осмисляне на овладени знания за природата) и др.
* **Развлекателни форми –** приобщаване децата към духовността на възрастните, свързано и със създаване на празнично-обредна система, характерна за празничния календар на детското заведение и населеното място и оформянето им като традиция).
* **Форми за организация и провеждане на детския труд-**практическото реализиране на детските трудови изяви се осъществява чрез следните форми за неговото провеждане:
* Индивидуална форма на труд.Чрез тази форма трудът е почти напълно индивидуализиран. Чуждата намеса (на възрастния) е сведена предимно до мотивиране, показ, инструкции, съвети, стимулиране, одобрение и оценка.
* Групова форма на труд. Тази форма позволява да се формират умения у всяко дете да планира и разпределя на индивидуални действия, на общата дейност и на резултатите от тях, да оценява приноса на всеки за крайните постижения от труда.
* **Съвместни форми.**Ефективно взаимодействие „Детска градина–семейство”. Форми на съвместна работа:
* „Училище за родители”;
* Консултативен център;
* Тематични дни „Ден на семейството”;
* Съвместни дейности – вернисаж; базари;
* Тематични изложби;
* Библиотека на родителите;
* Творчески лаборатории;
* Интелектуална игротека.

На фигура № 3 графично е представен проекта за работа с родителите. Двете направления са равнопоставени:

**Фигура № 3**

**1. Педагогическа грамотност на родителите включва:**

* + - Консултации;
    - Лекции;
    - Тренинги;
    - Семинари;
    - Открити форми;
    - Конференции;
    - Работа в творчески групи по интереси**;**

**2. Включване на родителите в дейности:**

* Състезания;
* Конкурси;
* Концерти;
* Работа по интереси;
* Дейности по предложения на родителите.

**3. Разработване и реализиране на проект за съвместна дейност с родителите.**

* **Допълнителни пожелателни форми –** изучаването на чужди езици; практикуване на различни видове спорт; включване на детето в различни изкуства.
* **Самостоятелна детска дейност –** автодидактична форма за организация на детската игра; индивидуална форма на педагогическо взаимодействие „педагог–дете”; работа с бързоуспяващи и надарени деца; организиране на възможност за дейност по интереси на децата.

**4. ПРАКТИКИ ЗА ПОВИШАВАНЕ КВАЛИФИКАЦИЯТА НА ПЕДАГОГИЧЕСКИЯ ЕКИП**

В Закона за предучилищно и училищно образование, чрез чл. 221, ал. 1се напомня на педагогическите специалисти, че повишаването на квалификацията е „…*непрекъснат процес на усъвършенстване и обогатяване компетентностите … за ефективно изпълнение на изискванията на изпълняваната работа и за кариерно развитие”*, а ал. 2 на чл. 223 изисква те да повишават квалификацията си с не по-малко от 16 академична часа годишно и не по-малко от 48 академични часа за всеки период на атестиране, според член 222, ал. 3.

Квалификационната дейност да е за всички субекти – директори, учители, помощник-възпитатели и родители.

Квалификацията трябва да съответства по актуалност на потребностите на педагозите: от най-новите теоретични постановки, чието практическо приложение ще доведе до по-високи възпитателни резултати (Фигура № 4).

**Фигура № 4**

Планирането на повишаването на професионалната квалификация е за всяка учебна година според интереса на членовете на екипа и потребностите от иновиране на наличния опит на колегията като цяло.

**5. МОНИТОРИНГ, КОНТРОЛ И ОЧАКВАНИ РЕЗУЛТАТИ ОТ ПРИЛАГАНЕ НА СТРАТЕГИЯТА**

Мониторингът и контролът като основна управленска функция на директора са призвани да осигурят ефективното изпълнение на заложените в стратегията на детското заведение цели и резултати. Мониторингът и контролът в основата на управленската дейност на директора на детската градина.

Процесът на мониторинг изисква непрекъснато набиране на количествени и качествени данни за всички сфери на дейност в детското заведение. Отчетеното текущо състояние и изпълнение се сравнява с първоначалните очаквания за тяхната реализация. Целта е, при необходимост, да се направят необходимите корекционни действия. Всичко това се прави за да се подобри дейността на всички звена.

Модел на мониторинг и контрол на директора като наблюдение, анализ и оценка на целокупния живот и дейност в детската градина е представен във фигура № 5.

**Фигура № 5**

|  |  |
| --- | --- |
| септември | 1, 2, 2.1, 5, 6, 8, 11, 14, 15, 16 |
| октомври | **1, 2.1, 3, 5, 6, 7, 8, 9, 10, 11, 13, 14, 15** |
| ноември | **2, 2.1, 2.2, 3, 5, 6, 9, 11, 13, 14, 15, 16** |
| декември | **1, 2, 2.1, 3, 4, 5, 6, 8, 9, 11, 12, 13, 14, 15** |
| януари | **1, 2, 2.1, 2.2, 3, 5, 6, 9, 10, 11, 13, 14, 15, 16** |
| февруари | **1, 2, 2.1, 2.2, 3, 5, 6, 8, 9, 11, 13, 14, 15** |
| март | **1, 2, 2.1, 3, 4, 5, 6, 9, 11, 12, 13, 14, 15, 16** |
| април | **2, 2.1, 2.3, 3, 5, 6, 8, 9, 10, 11, 13, 14, 15** |
| май | **2, 2.1, 3, 4, 6, 9, 11, 13, 14, 15** |
| юни | **1, 3, 6, 7, 8, 11, 14, 15, 16** |
| юли | **1, 3, 5, 11, 14, 15** |
| август | **1, 3, 5, 6, 7, 11, 14, 15** |

**Обозначение на дейностите подлежащи на мониторинг и контрол:**

1. Непрекъснат мониторинг и контрол върху спазването на изискванията за трудова дисциплина.
2. Изпълнение на седмичната програма за възпитателно-образователните дейности.
   1. Частичен мониторинг и контрол.
   2. Цялостен мониторинг и контрол.
   3. Тематичен контрол.
3. Спазване правилника за вътрешния ред.
4. Изпълнение на решенията на педагогическия съвет.
5. Административна и стопанска дейност.
6. Опазване на материално - техническата база.
7. Изпълнение на бюджета.
8. Здравословно състояние на децата:

**а/** на 3 месеца – от медицинския работник.

**б/** на 6 месеца – ръст и тегло.

1. Документация, която отразява възпитателно-образователната дейност на учителките.
2. План за евакуация.
3. Контрол на финансовата документация – всеки месец.
4. Обхват на децата и посещаемост.
5. Таксова книга – всеки месец.
6. Санитарен контрол – всяка седмица.
7. Правилник по охраната на труда.
8. Квалификационна дейност и атестация на персонала.

Очакваните резултати от прилагането на стратегията и настоящата програмна система ще се изразяват в следните бъдещи постижения:

1. Постигнато, съответното за възрастта на децата, ниво на социализация, обусловено от действията и взаимодействието на семейното и общественото предучилищно възпитание.
2. Формирана интерактивност и самостоятелност, съответстваща на възрастовите и психологически дадености на децата.
3. Адекватно и трайно проявявано социално-нравствено поведение и съзнание в рамките на онези ключови компетентности, които са във възможностите на децата и които за предучилищна възраст са:

**а/** Комуникативни умения (общуване) на официалния език;

**б/** Начални базови познания (компетентности) в областта на математиката, науките и технологиите;

**в/** Умения за самостоятелно учене и събиране на информация;

**г/** Граждански и обществени компетентности и умения за междуличностно общуване;

**д/** Комуникативни умения (общуване) на чужд език;

**е/** Културни компетентности, културна осъзнатост и творчески изяви – изразяване на идеи, творчество, емоционално и естетическо съпреживяване на света чрез музика, литература, пластични изкуства.

1. Завоювани силни позиции от играта като естествена и основна форма за педагогическо и междуличностно взаимодействие на възпитателите и децата.
2. Актуална социална и адекватна специална готовност на децата за училище.
3. Оперативно управление на детската градина-целенасочено и силно ръководство, прозрачност в управлението. Непрекъснато подреждане, съгласуване, координиране на отделните звена, елементи и действия на системата за постигане на най-добри резултати в съответствие с поставените цели.
4. Възприемане на детската градина като специфичен вид предприемаческа организация от персонала.
5. Екипен принцип при решаването на проблеми.
6. Икономическа самостоятелност и право на преразпределение на собствените лимитни средства.
7. Автономия, съчетана с контрол на резултатите, в организационната култура.
8. Върховенство и ефективност на личностно-ориентирания стил на общуване в полза на децата между всички субекти в системата „семейство-детска градина-институции”.
9. Приобщени семействата като съмишленици в реализирането на личностното формиране на децата им с реално проявявано сътрудничество и доверие.
10. Висок авторитет на учителите и зачитане на труда им като значим за формирането на детската личност.
11. Професионална свобода на педагозите в рамките на Закона за предучилищно и училищно образование.
12. Реално осъществена кариера по хоризонтала на целия персонал чрез участие в поддържаща квалификация, регионални и национални научно-практически конференции и др. форми на обучение.
13. **БЮДЖЕТ И ФИНАНСИ**

ДГ „Незабравка“ е второстепенен разпоредител с бюджетни кредити и делегиран бюджет, който цели повишаване на ефективността на вложените в образованието публични финансови ресурси.

Процеса по съставяне на бюджета на детската градина може да бъде подобрен чрез:

* приемане на постижими цели и ясно определени приоритети;
* разработване на бюджетен календар;
* прозрачност при разработката -информираност и подкрепа от персонала и синдикалната организация;
* своевременни решения за оптимизация -персонал, групи;
* анализ на тенденциите за разходите и използване на сравнителни данни

**7. ТЕМАТИЧНО РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ ПО ВЪЗРАСТОВИ ГРУПИ**

Основни форми на педагогическо взаимодействие се провеждат по образователните направления: Български език и литература, Математика, Околен свят, Изобразително изкуство, Музика, Конструиране и технологии, Физическа култура.

Допълнителните форми на педагогическо взаимодействие се организират по преценка на учителя и са свързани с цялостната организация на деня в детската група. Чрез тях се разширяват и усъвършенстват отделни компетентности от определените в държавния образователен стандарт за предучилищно образование, които допринасят за личностното развитие и за разнообразяване живота на детето.

Организираните допълнителни форми са насочени към всяко дете, към подпомагането на децата да правят избор, да планират, към участието на помощник-възпитателя и родителите. Самостоятелният избор на детето се подпомага от организацията на обстановката. Сътрудничество със семейството се изразява в стимулиране на родителите да участват в дейността и общуването с децата.

Разпределение на формите на педагогическо взаимодействие (Приложение седмични програми).

Тематично разпределение за всяка възрастова група (изработено от учителите във всички групи и е неделима част от дневника на групата).